Document ID: 31983D0108

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Μαρτίου 1983
για την εφαρμογή της μεταρρύθμισης των γεωργικών διαρθρώσεων στην Ιρλανδία σύμφωνα με την οδηγία 72/159/ΕΟΚ του Συμβουλίου
(Το κείμενο στην αγγλική γλώσσα είναι το μόνο αυθεντικό)
(83/108/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,
Εκτιμώντας:
ότι η κυβέρνηση της Ιρλανδίας ανακοίνωσε στις 21 Δεκεμβρίου 1981 και στις 14 Δεκεμβρίου 1982, σύμφωνα με το άρθρο 17 παράγραφος 4 της οδηγίας 72/159/ΕΟΚ, τις διατάξεις για τις τροποποιήσεις του προγράμματος εκσυγχρονισμού των γεωργικών διαρθρώσεων·
ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν, εφόσον ληφθεί υπόψη η ανακοίνωση που αναφέρθηκε προηγουμένως, οι διατάξεις που αφορούν την εφαρμογή της οδηγίας 72/159/ΕΟΚ και ισχύουν στην Ιρλανδία, εξακολουθούν να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ·
ότι η απόφαση της διοικούσας επιτροπής που αναφέρθηκε ανταποκρίνεται στους όρους της οδηγίας 72/159/ΕΟΚ·
ότι ζητήθηκε η γνώμη της Επιτροπής του ΕΓΤΠΕ σχετικά με τα δημοσιονομικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις σχετικά με την εφαρμογή της οδηγίας 72/159/ΕΟΚ, που ισχύουν στην Ιρλανδία, εξακολουθούν να πληρούν τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ, αφού ληφθούν υπόψη οι διατάξεις για την τροποποίηση του προγράμματος εκσυγχρονισμού των γεωργικών εκμεταλλεύσεων που ανακοινώθηκαν στις 21 Δεκεμβρίου 1981 και στις 14 Δεκεμβρίου 1982.
Άρθρο 2
Η παρούσα απόφαση απευθύνεται στην Ιρλανδία.
Έγινε στις Βρυξέλλες, στις 7 Μαρτίου 1983.

Labels: 18
15
19
6